EkBass/fiwiki-20250220-pages-articles huggingface dataset:
Godert van der Capellen

Paroni Godert Alexander Philip van der Capellen (15. joulukuuta 1778, Utrecht - 10\. huhtikuuta 1848, De Bilt) oli alankomaalainen poliitikko ja virkamies. Hän toimi Hollannin kuningaskunnan uskonto- ja sisäministerinä vuosina 1809-1810 ja Alankomaiden Itä-Intian kenraalikuvernöörinä vuodet 1816-1826\. == Elämäkerta == Van der Capellen sai oikeustieteen tohtorin arvon Utrechtin yliopistosta. Hän toimi vuosina 1803-1814 eri tehtävissä maansa hallinnossa, mukaan lukien uskonto- ja sisäministerinä 1809-1810\. Vuodesta 1814 alkaen van der Capellen oli jäsenenä siirtomaavallan palauttamiseen tähtäävässä komissiossa. Hän osallistui myös Wienin kongressin neuvotteluihinKeat Gin Ooi 2004, s. 1381–1382 ja toimi maansa kauppa- ja siirtomaaministerinä 6. huhtikuuta - 29\. heinäkuuta 1814.Kribb & Kahin 2004, s. 467 16\. tammikuuta 1819 asti van der Capellen jakoi valtansa kenraalikuvernöörinä valtansa Cornelis Theodorus Eloutin ja A. A. Buyskesin kanssa. Tämän jälkeen Alankomaiden Itä-Intia kävi useita sotia paikallisia valtoja vastaan: länsi- Borneolla alankomaalaiset taistelivat kiinalaisia siirtolaisia vastaan, Sumatralla pyrittiin alistamaan Palembang ja Padangin fundamentalistimuslimit, ja Sulawesillä sodittiin paikallisia Bonin, Tanetten ja Supan valtioita vastaan. Vuonna 1825 alkoi lisäksi Jaavalla sota Yogyakartan sulttaanin pojan Diponegoron johtamaa kapinaliikettä vastaan. Eurooppalaiset yhtiöt olivat kiinnostuneita maakaupoista ja resurssien hyödyntämisestä Jaavalla, mitä van der Capellen vastusti kiihkeästi, sillä se häiritsi siirtomaavallan alaisia viljelyksiä. Erityisen riippuvainen siirtomaavalta oli kahvista saaduista tuloista. Kun kahvin hinta vuonna 1823 notkahti, Alankomaiden oli pakko antaa siirtomaalleen taloudellista tukea.Wesseling 2013, s. 105–106 Van der Capellenin kuvernööriyden loppu oli hänen niskoittelunsa siirtomaaministeriksi nimitetyn Eloutin käskyä vastaan. Elout oli vaatinut monopolia Nederlandsche Handel Maatschappij -yhtiölle kahvikauppaan Priangganista. Kuningas Vilhelm I vapautti van der Capellenin tehtävistään 1. tammikuuta 1826 ja määräsi hänet palaamaan Alankomaihin. Häntä seurasi kenraalikuvernöörinä Hendrik Merkus de Kock. Alankomaihin palattuaan van der Capellen sai vielä joitakin kunniatehtäviä, mutta ei jatkanut enää uraansa maansa hallinnossa. Hän kuoli De Biltissä 10. huhtikuuta 1848. == Lähteet == * * * === Viitteet === Luokka:Alankomaiden ministerit Luokka:Alankomaalaiset poliitikot Luokka:Alankomaalaiset siirtomaajohtajat Luokka:Vuonna 1778 syntyneet Luokka:Vuonna 1848 kuolleet
Prayagrajin piirikunta

Prayagrajin piirikunta on Intian Uttar Pradeshin osavaltiossa sijaitseva piirikunta, jonka hallinnollisena keskuksena toimii Prayagrajin kaupunki. Sen entinen nimi oli Allahabadin piirikunta vuoteen 2018 asti, jolloin se sai hindulaisemman nimen. Intian vuoden 2011 väestönlaskennassa sen asukasluku oli 5 954 391 henkeä. Piirikunnan yleisin uskonto on hindulaisuus, jota tunnustaa noin 85 prosenttia väestöstä. Islaminuskoiset ovat suurin uskonnollinen vähemmistö 13 prosentilla, muiden uskonnollisten ryhmien jäsenosuuden jäädessä alle prosenttiin. Piirikunnan pääkaupunki Prayagraj on yksi hindujen pyhimmistä paikoista. Siellä järjestetään ajoittain suuri pyhiinvaellusjuhla Kumbh Mela. ==Lähteet== == Aiheesta muualla == Luokka:Uttar Pradeshin piirikunnat
Andor Földes

Andor Földes (21. joulukuuta 1913 Budapest – 9. helmikuuta 1992 Zürich) oli unkarilaissyntyinen pianisti ja kapellimestari.Andor Földes The Liszt Academy Földes aloitti esiintymisen lapsena ja soitti kahdeksanvuotiaana Wolfgang Amadeus Mozartin 15. pianokonserton István Kernerin johtamassa esityksessä. Seuraavina vuosina hän tulkitsi Ludwig van Beethovenin konserttoja, ja 15-vuotiaana hän soitti Ernő Dohnányin johtamassa esityksessä Franz Lisztin 1. pianokonserton. Vuosina 1929–1932 Földes opiskeli Franz Liszt -musiikkiakatemiassa. Hänen professorinaan toimi Dohnányi, mutta tämän lisäksi hänen kehitykseensä vaikuttivat keskeisesti Béla Bartók ja Wilhelm Backhaus. Kierreltyään esiintyjänä Euroopassa Földes lähti vuonna 1939 Unkarista Yhdysvaltoihin, jonka kansalaisuuden sai vuonna 1948. Hän esiintyi solistina Bartókin 2. pianokonserton New Yorkin -ensiesityksessä vuonna 1947. Földes esiintyi Andor Farkas -pseudonyymillä myös viulisti Joseph Szigetin resitaaliparina.Foldes and Faermann Eloquence Classics Hänestä tuli vuonna 1955 ensimmäinen, joka soitti samassa esityksessä Bartókin kaikki kolme pianokonserttoa. Toisen maailmansodan jälkeen Bonnin Beethovenhalle piti kunnostaa, ja Földes piti tämän edistämiseksi hyväntekeväisyyskonsertteja eri maanosissa. Hänelle myönnettiin Saksan suuri ansioristi.Andor Foldes, Pianist, Dies at 78; Known for Renditions of Bartok The New York Times Kapellimestarina Földes johti yli kolmeakymmentä eri orkesteria. Hän kirjoitti myös kirjan Keys to the Keyboard: a Book for Pianists, joka julkaistiin New Yorkissa vuonna 1948 ja joka käännettiin unkarin kielelle vuonna 1967. Vuosina 1958–1965 Földes opetti Saarbrückenin musiikkiyliopistossa ja jatkoi samanaikaisesti esiintymisuraansa. Hänen vaimonsa oli hänen New Yorkissa tapaamansa unkarilainen journalisti. Hän asui Sveitsissä 1960-luvulta kuolemaansa saakka. Kuolema johtui portaissa sattuneesta kaatumistapaturmasta. == Lähteet == Luokka:Unkarilaiset pianistit Luokka:Unkarilaiset kapellimestarit Luokka:Yhdysvaltalaiset pianistit Luokka:Yhdysvaltalaiset kapellimestarit Luokka:Musiikkikirjailijat Luokka:Vuonna 1913 syntyneet Luokka:Vuonna 1992 kuolleet
Giorgi Kharaišvili

Giorgi Kharaišvili (, s. 29. heinäkuuta 1996 Marneuli) on georgialainen jalkapalloilija, joka edustaa turkkilaista Kocaelisporia. == Seuraura == Giorgi Kharaišvili aloitti uransa Georgian Saburtalo Tbilisissä jossa hän teki 55 maalia 112 ottelussa. Hän pelasi siellä vuoteen 2018 saakka, kunnes siirtyi ruotsalaiseen Allsvenskan-seura IFK Göteborgiin 22. helmikuuta. == Maajoukkueura == Kharaišvili on pelannut kaikissa Georgian nuorten maajoukkueissa ja debytoi myös A-maajoukkueessa tammikuussa 2017 Uzbekistania vastaan ottelussa, joka päättyi 2-2. == Lähteet == * Giorgi Kharaishvili osoitteessa soccerway.com * Giorgi Kharaishvili IFK Göteborgin verkkosivuilla * Giorgi Kharaishvili osoitteessa worldfootball.net Luokka:Georgialaiset jalkapalloilijat Luokka:Vuonna 1996 syntyneet Luokka:Elävät henkilöt
Giánnis Anéstis

Giánnis Anéstis (, s. 9. maaliskuuta 1991 Chalkída, Kreikka) on kreikkalainen jalkapallomaalivahti, joka pelaa IFK Göteborgissa. Hänet on myös valittu Kreikan maajoukkueeseen, mutta hän ei ole vielä debytoinut maajoukkuepaidassa. == Seuraura == Anéstis allekirjoitti 26. marraskuuta 2018 IFK Göteborgin kanssa kesään 2020 ulottuvan sopimuksen, jonne hän siirtyi epäonnistuttuaan Israelissa Hapoel Be'er Shevassa. 15. marraskuuta 2019 Anéstis jatkoi sopimustaan vuoteen 2021 saakka. == Lähteet == Luokka:Kreikkalaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Leen piirikunta (Virginia)

Leen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 23 423 vuonna 2019. Piirikunnan väkiluvultaan suurin asutuskeskus on Jonesvillen kunta. Piirikunta perustettiin 25. lokakuuta 1792. == Lähteet == == Aiheesta muualla == Luokka:Virginian piirikunnat
Scottin piirikunta (Virginia)

Scottin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 21 566 vuonna 2019. Piirikunnan väkiluvultaan suurin asutuskeskus on Gate Cityn kunta. Piirikunta perustettiin 24. marraskuuta 1814. == Lähteet == == Aiheesta muualla == Luokka:Virginian piirikunnat
Wisen piirikunta (Virginia)

Wisen piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 37 383 vuonna 2019. Piirikunnan väkiluvultaan suurin asutuskeskus on Wisen kunta. Piirikunta perustettiin vuonna 1856. == Lähteet == == Aiheesta muualla == Luokka:Virginian piirikunnat
Natwarlal

Natwarlal (alkuperäiseltä nimeltään Mithilesh Kumar Srivastava; 1912–2009) oli intialainen huijari, joka saavutti kuuluisuutta "myymällä" Taj Mahalin, Punaisen linnoituksen ja Intian parlamenttirakennuksen hyväuskoisille. Hän käytti elämänsä aikana yli viittäkymmentä peitenimeä. Natwarlal sai ensimmäistä kertaa poliisin huomion itseensä vuonna 1937, jolloin hän jäi kiinni suuren teräskuorman varastamisesta. Elämänsä loppupuolella hän oli etsintäkuulutettu kahdeksassa Intian osavaltiossa ja häntä odotti 113 vuoden vankeustuomio. Hän pakeni vankilasta kahdeksan kertaa. Sittemmin hän alkoi vierailemaan prostituoitujen luona huumaten ja ryöstäen heitä, kunnes hän huomasi huijaamisen olevan turvallisempaa. Hän saavutti kuuluisuutensa 1950- ja 1960-luvulla huijaamalla kauppiaita ja pankkiireita. Hänet tunnettiin erinomaisena asiakirjojen ja allekirjoitusten väärentäjänä. Natwarlalin kuolinpäivästä ei ole varmuutta. Veljensä mukaan hän kuoli vuonna 1996 ja asianajajansa mukaan 25. heinäkuuta 2009. Natwarlalin elämästä on tehty Amitabh Bachchanin tähdittämä elokuva Mr. Natwarlal. Natwarlal väittää kiristäneensä Bachchanilta korvauksia siitä, että hänen mukaansa elokuvassa on virheellistä tietoa. ==Lähteet== Luokka:Intialaiset rikolliset Luokka:Huijarit Luokka:Vuonna 1912 syntyneet Luokka:Vuonna 2009 kuolleet
Amelian piirikunta

Amelian piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 13 145 vuonna 2019. Piirikunnan väkiluvultaan suurin asutuskeskus on Amelia Court Housen kunta. Piirikunta perustettiin vuonna 1735. == Lähteet == == Aiheesta muualla == Luokka:Virginian piirikunnat
Amelia Court House

Amelia Court House on väestönlaskennallinen asuinpaikka (CDP) Amelian piirikunnassa, Virginian osavaltiossa Yhdysvalloissa. Sen väkiluku oli vuoden väestönlaskennassa 1 099\. Kunnan asukkaista 71,4 prosenttia on valkoisia ja 28,1 prosenttia afroamerikkalaisia. Sata prosenttia asukkaista on Yhdysvaltain kansalaisia. Kunnan väestön keski-ikä on 50,2 vuotta. ==Lähteet== == Aiheesta muualla == Luokka:Virginian väestönlaskennalliset asuinpaikat
Russellin piirikunta (Virginia)

Russellin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 26 586 vuonna 2019. Piirikunnan väkiluvultaan suurin asutuskeskus on Lebanonin kunta. Piirikunta perustettiin 2. tammikuuta 1786. == Lähteet == == Aiheesta muualla == Luokka:Virginian piirikunnat
Alamosan piirikunta

Alamosan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 16 233 vuonna 2019. Piirikunnan hallintokeskus on Alamosan kaupunki. Piirikunta on perustettu 8. maaliskuuta 1913. == Lähteet == == Aiheesta muualla == Luokka:Coloradon piirikunnat
Archuletan piirikunta

Archuletan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 14 029 vuonna 2019. Piirikunnan hallintokeskus on Pagosa Springsin kaupunki. Piirikunta on perustettu 14. huhtikuuta 1885. == Lähteet == == Aiheesta muualla == Luokka:Coloradon piirikunnat
Bacan piirikunta

Bacan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 3 581 vuonna 2019. Piirikunnan hallintokeskus on Springfieldin kunta. Piirikunta on perustettu 16. huhtikuuta 1889. == Lähteet == == Aiheesta muualla == Luokka:Coloradon piirikunnat
Las Animasin piirikunta

Las Animasin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 14 506 vuonna 2019. Piirikunnan hallintokeskus on Trinidadin kaupunki. Piirikunta on perustettu 9. helmikuuta 1866. == Lähteet == == Aiheesta muualla == Luokka:Coloradon piirikunnat
The Grinch (vuoden 2018 elokuva)

The Grinch on yhdysvaltalainen vuonna 2018 ensi-iltansa saanut Yarrow Cheneyin ja Scott Mosiern ohjaama 3D-tietokoneanimaatioelokuva. == Näyttelijät == ===Englanninkieliset äänet=== ===Suomenkieliset äänet=== == Lähteet == Luokka:Vuoden 2018 yhdysvaltalaiset elokuvat Luokka:3D-elokuvat Luokka:Yhdysvaltalaiset animaatioelokuvat Luokka:Yhdysvaltalaiset komediaelokuvat Luokka:Universal Picturesin elokuvat
Manuel Lazzari

Manuel Lazzari (s. 29. marraskuuta 1993 Valdagno) on italialainen jalkapalloilija, pelipaikaltaan oikealla laidalla pelaava keskikenttäpelaaja. Hän on pituudeltaan 174-senttimetrinen. Hän edustaa Italian Serie A:ssa pelaavaa Laziota. Lazzari aloitti liigauransa alemmissa sarjoissa. Hän pelasi ensimmäiset Serie A -ottelunsa kaudella 2017–2018, kun hänen vuodesta 2013 edustamansa SPAL oli noussut pääsarjaan. Ensimmäisellä pääsarjakaudellaan hän pelasi 36 ottelua ja teki maalin elokuussa kauden toisessa liigaottelussa Udinesea vastaan sekä maaliskuussa Genoaa vastaan. Kaudella 2018–2019 hän pelasi 33 liigaottelua. Heinäkuussa 2019 Lazzari siirtyi Lazioon, jossa hän ensimmäisellä kaudellaan pelasi Serie A:ssa 32 ottelua ja niistä 29 ottelua avauskokoonpanossa. Eurooppa-liigassa hän pelasi syksyllä 2019 kuusi ottelua alusta loppuun ja teki maalin vierasottelussa skotlantilaista Celticia vastaan. Hän voitti 2019 Italian supercupin. Kaudella 2020–2021 hän pelasi Serie A:ssa 32 ottelua ja teki kaksi maalia. Mestarien liigassa hän pelasi viisi ottelua. Seuraavalla kaudella hän pelasi Italian pääsarjassa 31 ottelua ja teki kolme maalia. Eurooppa-liigassa hän pelasi kuusi ottelua. Kaudella 2022–2023 hän pelasi Serie A:ssa 28, Eurooppa-liigassa kolme ja Konferenssiliigassa neljä ottelua. Lazzari on pelannut Italian maajoukkueessa kolme ottelua: syyskuussa 2018 kansojen liigassa Portugalia, lokakuussa 2020 maaottelussa Moldovaa ja kesäkuussa 2022 Artemio Franchi Trophyssa Argentiinaa vastaan. == Lähteet == Luokka:Italialaiset jalkapalloilijat Luokka:Vuonna 1993 syntyneet Luokka:Elävät henkilöt
Patric (jalkapalloilija)

Patricio Gabarrón Gil eli Patric (s. 17. huhtikuuta 1993 Mula) on espanjalainen jalkapalloilija, pelipaikaltaan useimmiten puolustaja. Hän edustaa Italian Serie A:ssa pelaavaa Laziota. Patric pelasi Real Murcian, Villarrealin ja FC Barcelonan juniorijoukkueissa. Barcelonan edustusjoukkueessa hän pelasi vain kerran: hän tuli marraskuussa 2013 vaihtopelaajana kentälle 68 minuutin kohdalla Mestarien liigan vierasottelussa alankomaalaista Ajaxia vastaan. Patric siirtyi kesällä 2015 italialaisseura Lazioon. Hän on vuoden 2023 loppuun mennessä pelannut Serie A:ssa 152 ottelua, joista 114 ottelussa hän on ollut avauskokoonpanossa. Hän on tehnyt kaksi liigamaalia: Sampdoriaa vastaan toukokuussa 2022 ja Frosinonea vastaan joulukuussa 2023. Hän on tehnyt maalin myös tammikuussa 2020 Italian cupin ottelussa Cremonesea vastaan. Hän pelasi Eurooppa-liigassa kaudella 2017–2018 kaikkiaan yhdeksän ottelua, joista seitsemän avauskokoonpanossa, mutta kahdella seuraavalla kaudella hän on kumpanakin päässyt Eurooppa-liigassa kentälle vain yhdessä ottelussa. Hän pelasi kaudella 2020–2021 Mestarien liigassa kuusi ottelua. Seuraavalla kaudella hän pelasi Eurooppa-liigassa neljä ottelua ja teki syyskuussa 2021 maalin Lokomotiv Moskovaa vastaan. Kaudella 2022–2023 hän pelasi Eurooppa-liigassa neljä ja Konferenssiliigassa kaksi ottelua. Seuaavalla kaudella hän pelasi Mestarien liigan lohkovaiheessa neljä ottelua. == Lähteet == Luokka:Espanjalaiset jalkapalloilijat Luokka:Vuonna 1993 syntyneet Luokka:Elävät henkilöt
Luiz Felipe

Luiz Felipe Ramos Marchi (s. 22. maaliskuuta 1997 Colina) on brasilialainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen. Hän edustaa Espanjan Primera Divisiónissa pelaavaa Real Betisiä. Luiz Felipe siirtyi kotimaansa Ituanosta italialaisseura Lazioon elokuussa 2016. Ensimmäisen kautensa Italiassa hän pelasi lainalla Serie B -joukkue Salernitanassa. Kaudella 2017–2018 hän pelasi Lazion joukkueessa Serie A:ssa 18 ottelua, joista 12 ottelussa avauskokoonpanossa. Seuraavalla kaudella hän pelasi Serie A:ssa 17 ottelua, joista 15 kertaa avauksessa, ja teki maalin tapaninpäivänä vierasottelussa Bolognaa vastaan. Kaudella 2019–2020 hän on pelannut Serie A:ssa 19 ottelua, joista 18 kertaa avauskokoonpanossa, ja teki maalin joulukuussa voittoisassa kotiottelussa Juventusta vastaan. Luiz Felipe voitti Italian cupin vuonna 2019 ja pelasi loppuottelun alusta loppuun. Eurooppa-liigassa hän on pelannut ensimmäisellä Lazion-kaudellaan kymmenen ottelua, toisella viisi ja kolmannella yhden. == Lähteet == Luokka:Brasilialaiset jalkapalloilijat Luokka:Vuonna 1997 syntyneet Luokka:Elävät henkilöt
Adam Marušić

Adam Marušić (s. 17. lokakuuta 1992 Belgrad, Jugoslavia) on montenegrolainen jalkapalloilija. Hän on pelipaikaltaan pääasiassa keskikenttäpelaaja, mutta varsinkin maajoukkueessa hän on pelannut usein oikeana laitapuolustajana. Hän edustaa Italian Serie A:ssa pelaavaa Laziota. Marušić edusti serbialaista Voždovacia ennen siirtymistään Belgiaan vuonna 2014. Belgian pääsarjassa hän edusti Kortrijkia kaksi kautta ja Oostendea yhden kauden. Marušić siirtyi kesällä 2017 italialaisseura Lazioon. Ensimmäisellä kaudellaan hän pelasi Serie A:ssa 32 ottelua ja teki niissä kolme maalia. Kaudella 2018–2019 hänelle kertyi pääsarjassa 26 ottelua ja yksi maali. Kaudella 2019–2020 hän pelasi 15 liigaottelua oltuaan ajoittain loukkaantumisten vuoksi sivussa peleissä ja teki niissä kaksi maalia. Kaudella 2020–2021 hän pelasi 36 liigaottelua ja teki niissä jälleen kaksi maalia. Kaudella 2021–2022 hän pelasi 33 liigaottelua ja teki niissä yhden maalin. Kaudella 2022–2023 hän pelasi Serie A:ssa 33 ottelua. Marušić voitti Italian cupin vuonna 2019 ja pelasi loppuottelun alusta loppuun. Laziossa hän on pelannut Eurooppa-liigassa 21 ottelua ja tehnyt niissä yhden maalin sekä pelannut Mestarien liigassa kolmetoista ja Konferenssiliigassa kolme ottelua. Marušić pelasi Montenegron maajoukkueessa ensimmäisen kerran maaliskuussa 2015 EM-karsintaottelussa Venäjää vastaan. Siitä saakka hän on kuulunut maajoukkueen vakiokokoonpanoon. Kaikkiaan hänellä on vuoden 2023 loppuun mennessä 57 maaottelua, joiden joukossa on 18 EM-karsintaottelua, 16 MM-karsintaottelua ja 11 Kansojen liigan ottelua. Hän on tehnyt maaotteluissaan kolme maalia: syyskuussa 2021 MM- karsintaottelussa Turkkia vastaan, lokakuussa 2021 MM-karsintaottelussa Gibraltaria vastaan ja kesäkuussa 2022 Kansojen liigan ottelussa Bosnia ja Hertsegovinaa vastaan. == Lähteet == Luokka:Montenegrolaiset jalkapalloilijat Luokka:Vuonna 1992 syntyneet Luokka:Elävät henkilöt
José Mallorquí

José Mallorquí y Figuerola (12. helmikuuta 1913 Barcelona – 7. marraskuuta 1972 Madrid) oli tuottelias espanjalainen kirjailija, jolla oli yli 30 salanimellä satoja romaaneja eri aiheista. J. Mallorquína hänet tunnetaan kansainvälisesti 192-osaisesta kirjasarjastaan El Coyote. Useista hänen teoksistaan on tehty elokuva.José Mallorquí at IMDB Hän oli myös kirjailijoiden Eduardo Mallorquí ja César Mallorquí isä. José Mallorquí y Figuerola syntyi 12. helmikuuta 1913 Barcelonassa José Mallorquí Figuerola at Library of Congress, Espanjassa, hän oli Eulalia Mallorquí y Figuerolan ja José Serra y Farrén poika. Hän opiskeli sisäoppilaitoksissa 14-vuotiaaksi. Vuonna 1931, kun hän oli 18-vuotias, hänen äitinsä kuoli ja hän sai perinnön, joka antoi hänelle mahdollisuuden olla tekemättä työtä. Vuonna 1933 hän aloitti ranskan ja englannin kääntäjänä. Hän avioitui 23. joulukuuta 1936 Leonor del Corral y Abuínin kanssa, joka kuoli 1. kesäkuuta 1971 luusyöpään. Hän aloitti romaaniensa julkaisemisen useilla salanimillä: José Mallorquí Figuerola, José Mallorquí, J. Mallorquí, Leonor del Corral, Martin Blair, JF Campos, PJ Carr, E. Carrel, J. Carter, Amadeo Conde, León Coppel, Bruce Dolsen, Carlos Enríquez, E. Mallory Ferguson, J. Figueroa Campos, José Antonio de Figueroa, JE Granada, A. Guardiola, Enrique Guzmán Prado, J. Hill, Leland R. Kitchell, Juan Montoro, Carter Mulford, J. North, Ray Pennell, A. Sloane, Clarence D. Taylor ja AM Torre. José Mallorquí at Biblioteca Nacional de España Hän kirjoitti monista aihepiireistä, lännentarinoista lähtien, jotka tekivät hänestä kuuluisan jännitykseen, fantasiaan ja romanssiin. Hän teki itsemurhan 7. marraskuuta 1972 kotonaan Madridissa, kärsiessään diabeteksesta, niveltulehduksesta ja Leonorin kuoleman aiheuttamasta masennuksesta. Mallorquí kirjoitti satoja romaaneja ja useita suosittuja sarjoja: El Coyote, Los Bustamante, 3 hombres buenos, Jíbaro, Lorena Harding, Adelita, Duke, La Doña, Capitán Pablo Rido ja Lee Terrell . ==Lähteet== Luokka:Espanjalaiset kirjailijat Luokka:Vuonna 1972 kuolleet Luokka:Vuonna 1913 syntyneet
Costillan piirikunta

Costillan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 3 887 vuonna 2019. Piirikunnan hallintokeskus on San Luisin kunta. Piirikunta on perustettu 1. marraskuuta 1861. == Lähteet == == Aiheesta muualla == Luokka:Coloradon piirikunnat
Artigat

Artigat on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 564 vuonna 2017. Kunnan pormestari on François Vanderstraeten. Artigatin pinta-ala on 23,9 neliökilometriä. Artigatin naapurikuntia ovat Saint-Martin-d'Oydes, Le Fossat, Carla-Bayle, Castéras, Lanoux, Pailhès, Madière ja Saint-Michel. == Lähteet == Luokka:Ariègen kunnat
Majhemout Diop

Majhemout Diop (30. syyskuuta 1922 Saint-Louis – 27. tammikuuta 2007 Dakar) oli senegalilainen farmaseutti, yhteiskuntatieteilijä ja poliitikko. Diop syntyi siirtomaavirkailijan perheeseen. Hän kävi koulunsa Saint-Louisissa ja Dakarissa ja valmistui farmaseutiksi Ranskan Länsi-Afrikan lääketieteellisestä korkeakoulusta vuonna 1947. Diop jatkoi opintojaan Ranskassa ja työskenteli siirtomaahallinnossa. Hän oli perustamassa Afrikkalaista itsenäisyypuoluetta PAI:ta vuonna 1957. Marxilais-leniniläinen PAI kiellettiin Senegalin itsenäistyessä vuonna 1960. Puolue jatkoi toimintaansa maan alla ja Diop toimi sen johtajana ulkomailta käsin. Diop suoritti tohtorin tutkinnon Neuvostoliiton tiedeakatemian Afrikka-instituutissa vuonna 1971 ja työskenteli yhteiskuntatieteiden tutkijana Malin pääkaupungissa Bamakossa. Hän solmi vuonna 1976 Senegalin presidentin Léopold Sédar Senghorin kanssa sopimuksen, jonka turvin hän palasi kotimaahansa ja ryhtyi siellä apteekkariksi. Diop, joka oli syrjäytetty PAI:n johdosta vuonna 1967, perusti vuonna 1976 uuden samannimisen puolueen, joka kilpaili alkuperäisen puolueen ja siitä eronneiden ryhmien kanssa. Presidentti Abdou Diouf nimitti Diopin Senegalin senaatin jäseneksi vuonna 1998. ==Lähteet== Luokka:Kommunistit Luokka:Senegalilaiset poliitikot Luokka:Vuonna 1922 syntyneet Luokka:Vuonna 2007 kuolleet
PubMed Central

PubMed Central (PMC) on julkaisutietokanta, joka sisältää vertaisarvioituja, vapaasti luettavissa olevia biolääketieteellisiä tai muita biotieteellisiä artikkeleita. Sen on kehittänyt ja sitä ylläpitää National Center for Biotechnology Information, joka on Yhdysvaltain terveysviraston alaisuudessa toimivan Yhdysvaltain kansallisen lääketieteellisen kirjaston (NLM) osasto. Tietokanta avattiin vuonna 2000. Vuonna 2017 PubMed Centralissa oli yhteensä noin 4,5 miljoonaa artikkelia. Tietokanta sisältää Yhdysvaltain terveysviraston tai muiden vapaata julkaisua vaativien rahoittajien tukemien tutkimusten artikkeleita. Vertaisarvioitujen artikkelien lisäksi siellä on myös tutkijoiden arvioimattomia käsikirjoituksia. Tietokannan sisällöstä vertaisarvioituja artikkeleita on noin 88 prosenttia ja niiden käsikirjoituksia loput 12 prosenttia. Tiedejulkaisujen kustantajat voivat tallettaa sinne kokonaisia julkaisuja tai yksittäisiä artikkeleita. Vuonna 2014 NLM alkoi arvioida julkaisujen soveltuvuutta tietokantaan ennen niiden lisäämistä ja vuoden 2018 toukokuusta alkaen vain MEDLINE-viitetietokannassa indeksoiduista julkaisuista on voinut tallentaa sinne yksittäisiä artikkeleita. == Katso myös == * PubMed == Lähteet == == Aiheesta muualla == * PubMed Central Luokka:Julkaisutietokannat Luokka:Biologiset tietokannat Luokka:National Institutes of Health
Conejosin piirikunta

Conejosin piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 8 205 vuonna 2019. Piirikunnan hallintokeskus on Conejosin väestönlaskennallinen asuinpaikka. Piirikunta on perustettu 1. marraskuuta 1861. == Lähteet == == Aiheesta muualla == Luokka:Coloradon piirikunnat
La Platan piirikunta

La Platan piirikunta () on Yhdysvaltojen Coloradon osavaltiossa sijaitseva piirikunta. Sen väkiluku oli 56 221 vuonna 2019. Piirikunnan hallintokeskus on Durangon kaupunki. Piirikunta on perustettu 10. helmikuuta 1874. == Lähteet == == Aiheesta muualla == Luokka:Coloradon piirikunnat
Montezuman piirikunta

Montezuman piirikunta () on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 26 183.. Sen pinta-ala on 5 300 neliökilometriä. Piirikunnan hallintokeskus ja suurin kaupunki on Cortez. Mesa Verden kansallispuisto sijaitsee Montezuman piirikunnassa. == Väestö == Piirikunnan asukkaista 73,1 prosenttia on valkoisia, 12,2 prosenttia latinalaisamerikkalaisia ja 11,8 prosenttia intiaaneja. 98,9 prosenttia asukkaista on Yhdysvaltain kansalaisia. Piirikunnan väestön keski-ikä on 44,1 vuotta. ==Kuvia piirikunnasta== Tiedosto:Montezuma County Combined Courts.JPG|Piirikunnan oikeustalo. Tiedosto:Hovenweep Castle (45899596261).jpg|Hovenweepin kansallismonumentin linnoitus. ==Lähteet== == Aiheesta muualla == Luokka:Coloradon piirikunnat
Northwest Arcticin piirikunta

Northwest Arcticin piirikunta () on Yhdysvaltojen Alaskan osavaltiossa sijaitseva piirikunta. Vuonna 2019 väkiluvuksi arvioitiin 7 621. Sen pinta-ala on 105 540 neliökilometriä. Piirikunnan hallintokeskus ja suurin kaupunki on Kotzebue. == Väestö == Piirikunnan asukkaista 81,6 prosenttia on amerikan alkuperäiskansoihin kuuluvia ja 11,1 prosenttia valkoisia. 99,3 prosenttia asukkaista on Yhdysvaltain kansalaisia. Piirikunnan väestön keski-ikä on 26,6 vuotta. ==Kuvia piirikunnasta== Tiedosto:Cape Krusenstern1 (18510104126).jpg|Kotzebue Soundin merenlahti. Tiedosto:Kotzebue Alaska aerial view.jpg|Kotzebuen kaupunki. ==Lähteet== == Aiheesta muualla == Luokka:Alaskan piirikunnat
Artigues

Artigues on ainakin seuraavien Ranskan kuntien nimi: * Artigues, Ariege * Artigues, Aude * Artigues, Hautes-Pyrénées * Artigues, Var
Zira

Zira voi tarkoittaa jotakin seuraavista: *Zira, simpanssihahmo tieteisromaanissa Apinoiden planeetta ja siihen perustuvissa elokuvissa *Zira, leijonahahmo elokuvassa Leijonakuningas 2 – Jylhäkallion ylpeys *Zira, paikkakunta Punjabin osavaltiossa Intiassa
Tigers Tübingen

Tigers Tübingen on saksalainen koripalloseura Tübingenin kaupungista. Seura on pelannut valtaosan 2000-luvusta Bundesliigassa. Kaudella 2006–2007 joukkueen päävalmentajana toimi Aaron McCarthy.https://tigers-tuebingen.de/historie/ Toiseksi korkeimmalla sarjatasolla pelatessaan seuran päävalmentajaksi palkattiin kaudelle 2020–2021 suomalainen Daniel Jansson ja seuraan siirtyi muun muassa Suomen maajoukkuepelaaja Elias Valtonenhttps://www.basket.fi/basket/uutiset/elias-valtonen-ammattilaisuran- alkuun-tubingenin-paidassa/. == Tunnettuja pelaajia == * Raško Katić * Branislav Ratkovica * Elias Valtonen * / Brian Clifford * A. J. Moye * Ray Nixon * Antwine Williams == Lähteet == == Aiheesta muualla == * Joukkue eurobasket.com-sivustolla * Seuran verkkosivut Luokka:Baden-Württembergin urheilu Luokka:Saksalaiset koripalloseurat Luokka:Vuonna 1952 perustetut urheiluseurat
Irlannin krikettimaajoukkue

Irlannin krikettimaajoukkue edustaa koko Irlannin saarta, siis Irlannin tasavaltaa ja Pohjois-Irlantia, kriketin miesten maajoukkuekilpailuissa. Sitä hallinnoi Cricket Ireland. Irlannista tuli Kansainvälisen krikettiliiton täysjäsen, eli viisipäiväisiä test matcheja pelaava joukkue, kesäkuussa 2017. == Teat matchit == Irlanti pelasi ensimmäisen test matchinsa Pakistania vastaan toukokuussa 2018. Irlanti on kesäkuuhun 2020 mennessä pelannut kolme test matchia ja hävinnyt ne kaikki: kerran Pakistanille, Afganistanille ja Englannille. == Yhden päivän maaottelut == Irlanti pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa kuusi syöttöä) vuonna 2006. Se on pelannut kesäkuuhun 2020 mennessä kaikkiaan 156 ottelua, joista se on voittanut 67, hävinnyt 78, päätynyt kolmesti tasajuoksuihin ja kahdeksan kertaa ratkaisemattomaan. Krikettiliiton täysjäsenistä sillä on tasasaldo Afganistania (13 voittoa, 13 tappiota) ja Zimbabwea (6 voittoa, 6 tappiota) vastaan. Bangladeshia vastaan Irlannilla on kaksi voittoa ja seitsemän tappiota, Pakistania vastaan yksi voitto ja viisi tappiota, Englantia vastaan yksi voitto ja kahdeksan tappiota sekä Länsi-Intian saaristoa vastaan yksi voitto ja kymmenen tappiota. Muita täysjäseniä se ei ole voittanut. Jokaista ei-täysjäsentä vastaan sillä on vähintään 75-prosenttinen voittosaldo. Irlanti on selviytynyt MM-kilpailuihin kolme kertaa. Parhaimmillaan se on edennyt kahdeksan parhaan joukkoon 2007. == Twenty20-maaottelut == Irlanti pelasi ensimmäisen Twenty20-maaottelunsa (eli pelimuodon, jossa kummallakin joukkueella on 20 syöttövuoroa) vuonna 2008. Kesäkuuhun 2020 mennessä se on pelannut 98 maaottelua, joista on voittanut 41, hävinnyt 48, päätynyt tasajuoksuihin kahdesti sekä ratkaisemattomaan seitsemän kertaa. Zimbabwea vastaan Irlannilla on kaksi voittoa ja yksi tappio, Länsi-Intian saaristoa vastaan kaksi voittoa ja kolme tappiota, Bangladeshia vastaan yksi voitto ja kolme tappiota sekä Afganistania vastaan kolme voittoa ja 14 tappiota. Muita krikettiliiton täysjäseniä se ei ole voittanut. Muista maista sillä on paras saldo Keniaa vastaan, voitto kaikissa viidessä ottelussa. Alankomaita vastaan sillä on negatiivinen saldo: neljä voittoa ja seitsemän tappiota. Neljää muuta ei-täysjäsentä vastaan Irlannilla on yhtä paljon voittoja ja tappioita. Irlanti on selviytynyt Twenty20-pelimuodon MM-kilpailuissa toiselle kierrokselle (eli kahdeksan parhaan joukkoon) 2009. == Henkilökohtaisia tilastoja == Irlannin pelaajista eniten juoksuja test matcheissa on lyönyt Kevin O'Brien, kaikkiaan 258. Paul Stirling on lyönyt eniten juoksuja sekä yhden päivän maaotteluissa, 4121, että Twenty20-otteluissa, 2124. Irlantilaisista vastustajia on test matcheissa "polttanut" eniten Tim Murtagh, 13, yhden päivän maaotteluissa Kevin O'Brien, 113, ja Twenty20-otteluissa George Dockrell, 76. == Lähteet == Luokka:Irlannin urheilu Luokka:Krikettimaajoukkueet
Agung

Agung (synt. Ransang, k. 1646) oli jaavalaisen Mataramin valtakunnan hallitsija vuodesta 1613 vuoteen 1646. Hän oli Mataramin hallitsijoista ensimmäinen, josta käytettiin nimitystä sulttaani, sekä ensimmäinen, jonka valtakaudesta on olemassa eurooppalaisperäisiä lähteitä.Hall 1981, s. 306 Agungin isä oli Mataramia vuosina 1601-1613 hallinnut Panembahan Krabyak, jonka valtakaudella - samoin kuin häntä edeltäneen Senopatin valtakaudella - Mataram oli käynyt sotia naapurivaltioitaan vastaan. Agunging valtakaudella Mataramin vaikutusvalta kasvoi merkittävästi, ja 1610- ja 1620-luvuilla sen valtaan alistettiin useita alueita, tärkeimpänä Surabaya viisivuotisen piirityksen jälkeen vuonna 1625. Myös Jaavan itäosassa sijaitseva Blambangan kukistui vuonna 1640, jolloin ainoastaan Banten Jaavan länsiosassa ja hollantilaisten hallitsema Batavia jäivät itsenäisiksi. Vuosina 1628-1629 Agung yritti epäonnistuneesti valloittaa Batavian.Keat Gin Ooi 2004, s. 131-132 Agungin valta ei rajoittunut pelkästään Jaavalle, vaan hänen valtakaudellaan Mataramin joukot lähtivät sotaretkille myös Borneolle, missä Banjarmasin tunnusti hänen herruutensa. Vuonna 1624 Mataram valloitti myös Maduran saaren.Hall 1981, s. 307-308 Vuonna 1639 Agung lähetti Mekkaan lähettiläänsä pyytääkseen uutta arvonimeä jo näköpiirissä olleen Blambanganin kukistumisen kunniaksi. Lähettiläs palasi vuonna 1641 ja ilmoitti Agungille myönnetystä nimityksestä, joka oli sulttaani Abdullah Muhammad Maulana Matarami. Agung rakennutti Mataramille uuden pääkaupungin Kartasuraan Merapi- tulivuoren ja meren välille vuosina 1614-1622\. Viimeisinä vuosinaan Agung määräsi rakennettavaksi myös uuden kuninkaallisen hautausmaan Imogiriin. Hautausmaasta tuli monien sukupolvien hallitsijoiden hautapaikka. Agung kuoli itse vuonna 1646, mahdollisesti pääkaupungissa riehuneeseen kulkutautiepidemiaan.Hannigan 2013 == Mediassa == Indonesialainen elokuvaohjaaja Hanung Bramantyo ohjasi Agungia käsittelevän elokuvan Sultan Agung vuonna 2018. == Lähteet == * * * === Viitteet === Luokka:Indonesialaiset aateliset Luokka:Mataramin sulttaanikunta Luokka:Sulttaanit Luokka:Syntymävuosi tuntematon Luokka:Vuonna 1646 kuolleet
Vaakunarekisteri

Vaakunarekisteri on Suomen heraldisen seuran ylläpitämä epävirallinen aatelittomien vaakunoiden rekisteri jossa vaakuna numeroidaan ja arkistoidaan. Suomessa Porvarisvaakunoihin lukeutuu henkilövaakunat, yhdistysmuotoisten sukuseurojen, säätiöiden, sekä kirkollisten ja presidenttien vaakunat. Rekisterissä on luetteloitu kaikki Suomessa rekisteröidyt aatelittomat vaakunat. Porvarillisten vaakunoiden kokoaminen Suomen Heraldisen Seuran rekisteriin aloitettiin sukututkimukseen Suomessa tapahtuneen kiinnostuksen myötä 1950- ja 1960-lukujen vaihteessa. == Lähteet == == Aiheesta muualla == * Suomen heraldisen seuran rekisterin säännöt (s.10–11). Viitattu 20.6.2020. Luokka:Rekisterit Luokka:Vaakunat
Bláskógabyggð

Bláskógabyggð on Islannin kunta, jonka väkiluku on 1 121 ja pinta-ala 3 300 km². Se perustettiin 9. kesäkuuta 2002. == Lähteet == == Aiheesta muualla == Luokka:Islannin kunnat
Johann Klaj

Johann Klaj eli Clajus nuorempi (1616 Meissen – 1656 Kitzingen)Klaj (Claius), Johann der Jüngere, Deutsche Biographie, viitattu 20.6.2020 oli saksalainen runoilija, Georg Philipp Harsdörferin rinnalla nürnbergiläisen Pegnitzschäferien koulukunnan perustaja. Olennaista suunnalle oli arkadilaisen paimenrunon jäljittely sekä samalla imelä mauttomuus ja onttous. Etupäässä hollantilaisia esikuvia jäljitellen Klaj kirjoitti myös oratorion tapaisia hengellisiä draamoja, kuten Höllen- und Himmelfahrt Christi (1644) ja Herodes, der Kindermörder, joita esitettiin kirkossa.Klaj (Clajus), Johann, Tietosanakirja osa 4, palsta 1081, Tietosanakirja Osakeyhtiö 1911 == Lähteet == Luokka:Saksalaiset kirjailijat Luokka:Vuonna 1616 syntyneet Luokka:Vuonna 1656 kuolleet
Adolph Knigge

Adolf Franz Friedrich von Knigge (1752–1796), vapaaherra, oli saksalainen kirjailija. Hän kuului jonkin aikaa Illuminati-nimiseen salaseuraan. Seuran jäsenenä hän harjoitti salanimellä Philo vilkasta poleemista toimintaa ja ahdisteli muun muassa jesuiittoja.Knigge, Adolf Franz Friedrich von, Tietosanakirja osa 4, palsta 1120, Tietosanakirja Osakeyhtiö 1911 Knigge kirjoitti romaaneja, yleistajuista filosofiaa, näytelmiä, toimi sanomalehtimiehenä ja muusikkona. Hänen romaaneistaan on tunnetuin Der Roman meines Lebens (1781–1787) ja hänen muista teoksistaan kirja Über den Umgang mit den Menschen (1788). == Lähteet == ==Aiheesta muualla== Luokka:Saksalaiset kirjailijat Luokka:Saksalaiset aateliset Luokka:Salaliittojen jäsenet Luokka:Illuminati Luokka:Vuonna 1752 syntyneet Luokka:Vuonna 1796 kuolleet
6ix9inen diskografia

Tämä artikkeli käsittelee yhdysvaltalaisen rap-artistin 6ix9inen diskografiaa. ==Studioalbumit== Nimi Vuosi Listasijoitukset US FIN SWE ”Dummy Boy” 2018 2 1 2 ”TattleTales” 2020 4 15 24 ”Leyenda Viva” 2023 ==Mixtapet== Nimi Vuosi Listasijoitukset US FIN SWE ”Day69” 2018 4 21 15 ==Singlet== Nimi Vuosi Listasijoitukset Albumi US US R&B;/ HH FIN SWE ”Gummo” 2017 12 5 – – Day69 (Mixtape) ”Kooda” 50 29 – – ”Keke” 2018 43 22 – – ”Gotti” 99 50 – – ”Tati” 46 23 – – Dummy Boy ”Fefe” 3 3 5 6 ”Bebe” 30 – – 62 ”Stoopid” 25 15 – 25 ”Gooba” 2020 3 2 1 5 TattleTales ”Trollz” 1 1 – 51 ”Yaya” 99 – – – ”Punani” – – – – ”Zaza” 2021 90 37 – – rowspan="2" ”Giné” 2022 ”Giné” ===Vierailevana artistina=== Nimi Vuosi Listasijoitukset Albumi US SWE ”Poles1469” 2017 – – A Love Letter To You ”Zkittlez” 2018 – – Alle Freunde Fett ”Get The Strap” – – (julkaistu vain singlenä) ”Aulos Reloaded” – – ”Kick” – – ”Bozoo” – – ”Lanes” 2019 – – ”Swervin” 38 83 Hoodie SZN ”Bloody” – – Lacrim ”Case 19” – – Jasiah I Am ”Tsunami” – – (julkaistu vain singlenä) ==Muut listasijoitukset== Nimi Vuosi Listasijoitukset Albumi US FIN SWE ”Billy” 2018 50 – – Day69 (Mixtape) ”Rondo” 73 – – ”Tic Toc” 53 12 33 Dummy Boy ”Kika” 44 11 28 ”Mama” 43 – 57 ”Waka” 51 – 61 ==Musiikkivideot== Vuosi Kappale Ohjaaja(t) 2014 "69" Slick Jackson "Pimpin" "4769" 2015 "ScumLife" TrifeDrew "Shinigami" "Inferno" 2016 "Yokai" (ZillaKamin kanssa) CamGotHits 2017 "Gummo" TrifeDrew "Kooda" 2018 "Billy" "Gotti" "Tati" (DJ Spinkingin kanssa) TrifeDrew "Fefe" (Nicki Minajin ja Murda Beatzin kanssa) TrifeDrew, William Asher "Bebe" (Anuel AA:n kanssa) Trifedrew, William Asher, TheDonCanon "Stoopid" (Bobby Shmurdan kanssa) Trifedrew, William Asher, TheDonCanon 2020 "Gooba" CanonF8, David Wept, 6ix9ine "Trollz" (Nicki Minajin kanssa) "Yaya" "Punani" "Tutu" 2021 "Zaza" just4canon, 6ix9ine 2022 "Giné" ===Vierailevana artistina=== Vuosi Kappale Ohjaaja(t) 2016 "Hellsing Station" (ZillaKami. 6ix9inen kanssa) Hikari Ultra 2017 "Owee" (Trippie Redd. 6ix9inen ja UnoTheActivistin kanssa) Figure Eight Films 2018 "Gigie (Zkittlez)" (Gringo. 6ix9inen kanssa) Fati.tv "International Gangstas" (Farid Bang. Capon, 6ix9inen ja SCH:n kanssa) Bilal Hadzic & Mo7art "Aulos Reloaded" (Vladimir Cauchemar. 6ix9inen kanssa) Vladimir Baranovsky "Get the Strap" (Uncle Murda. Casanovan, 6ix9inen ja 50 Centin kanssa) Eif Rivera ==Lähteet== * https://www.billboard.com/music/6ix9ine/chart-history/HSI * https://www.billboard.com/music/6ix9ine/chart-history/BSI * https://www.ifpi.fi/lista/artistit/6ix9ine/ * https://swedishcharts.com/showinterpret.asp?interpret=6ix9ine Luokka:Diskografiat
Julian Klaczko

Julian Klaczko (1828 Vilna – 1906) oli puolalainen kirjailija. Hän esiintyi jo 13-vuotiaana sekä puolan- että hepreankielisenä runoilijana. Hän oli alkujaan juutalainen, mutta Königsbergissä ylioppilaana ollessaan hän kääntyi kristinuskoon ja kiihkokatoliseksi. Pariisiin siirryttyään hän julkaisi aikakauskirjassa Revue des deux mondes useita kirjoitelmia, joista herätti huomiota erityisesti kirjoitus "Les deux chanceliers" (= Aleksandr Gortšakov ja Otto von Bismarck). Hän julkaisi historiallisia ja kaunokirjallisia teoksia, joista mainittavia ovat esimerkiksi La poésie polonaise au XIX:e siècle (1862) ja Causeries florentines (1880) puolan ja ranskan kielellä.Klaczko, Julian, Tietosanakirja osa 4, palsta 1080, Tietosanakirja Osakeyhtiö 1911 == Lähteet == == Aiheesta muualla == Luokka:Puolalaiset kirjailijat Luokka:Vuonna 1828 syntyneet Luokka:Vuonna 1906 kuolleet
Emil Kléen

Johan Emil Kléen (17. syyskuuta 1868 Höör – 10. joulukuuta 1898 Lund) oli ruotsalainen toimittaja ja runoilija. Hän julkaisi runokokoelmat Helg och söcken (1893), Vildvin och vallmo (1895) ja Jasminer (1898), ja lisäksi hän julkaisi pari novelli- ja kertomuskokoelmaa, jotka kuitenkaan eivät herätä huomiota hänen runotuotantonsa rinnalla. Hänen lyriikkansa kauneimpia aineksia on sen herkkä luonnontaju. Hänen kotiseutunsa Skåne on inspiroinut useat hänen runoistaan, joiden musikaalinen ja loistelias muoto tuo mieleen hänen ranskalaiset ja englantilaiset oppi-isänsä Baudelairen, Verlainen, Swinburnen. Hän saattoi toisinaan eksyä tyhjään sanahelinään ja mitättömyyteen, eikä hän runoilijana ehtinyt saavuttaa täyttä kypsyyttä.Kléen, Johan Emil, Tietosanakirja osa 4, palsta 1087, Tietosanakirja Osakeyhtiö 1911 ==Teokset== ;Kaunokirjallisuutta * Helg och söcken, runoja. Stockholm: Bonnier. 1893. * Vildvin och vallmo, runoja. Stockholm: Lindström. 1895. * Fru Margit: ett kärleksäfventyr. Stockholm: Lindström. 1896. * Mogen sommar, novelleja. Stockholm: Lindström. 1896. * Jasminer, runoja. Stockholm: Lindström. 1898. * Venus anadyomene, toim. David Almer. Lund: Ellerström. 2008. ISBN 978-91-7247-202-0 * Valda dikter, julkaissut Lännart Ribbing; alkusanat August Strindberg. Stockholm: Lindström. 1907. * Valda dikter, valikoinut Peter Björkman]. Spirea. 2003. ISBN 91-89519-04-3 ;Muuta * Profiler från Folkriksdagen. Stockholm: G. Lindström. 1896. == Lähteet == ==Aiheesta muualla== * J Emil Kléen, Svenskt biografiskt lexikon Luokka:Ruotsalaiset runoilijat Luokka:Ruotsalaiset toimittajat Luokka:Vuonna 1868 syntyneet Luokka:Vuonna 1898 kuolleet
Revue des Deux Mondes

Revue des deux mondes (’Kahden maailman aikakauskirja’) on ranskalainen kirjallinen aikakauskirja, joka ilmestyi aiemmin Pariisissa kahdesti kuukaudessa, nykyisin kerran kuukaudessa. Lehden perusti 1831 François Buloz. Vuosina 1893–1906 sen johtajana oli Ferdinand Brunetière, hänen jälkeensä Francis Charmes. == Lähteet == == Aiheesta muualla == Luokka:Ranskalaiset aikakauslehdet Luokka:Kirjallisuuslehdet
Yukonin–Koyukukin väestönlaskenta-alue

Yukonin–Koyukukin väestönlaskenta-alue () on Yhdysvaltojen Alaskan osavaltiossa sijaitseva väestönlaskenta-alue. Vuonna 2019 väkiluvuksi arvioitiin 5 230. Sen pinta-ala on 382 810 neliökilometriä. Alueen kaupunkeihin kuuluvat muun muassa Fort Yukon, Nenana ja Galena. == Väestö == Alueen asukkaista 70,4 prosenttia on intiaaneja ja 21,3 prosenttia valkoisia. 99,4 prosenttia asukkaista on Yhdysvaltain kansalaisia. Alueen väestön keski- ikä on 34,7 vuotta. ==Kuvia alueelta== Tiedosto:White Mountains NRA (16102549644).jpg|White Mountains National Recreation Area. Tiedosto:Goldstream Husky Lodge (39426994770).jpg|Revontulia alueella. ==Lähteet== == Aiheesta muualla == Luokka:Alaskan väestönlaskenta-alueet
Ali Biaudet

Ali Léon Alfred Biaudet (26. marraskuuta 1895 Helsinki – 18. kesäkuuta 1935 Helsinki) oli suomalainen pankkivirkailija, urheilutoimittaja ja tenniksen pelaaja.Ali Biaudetin hautakivi Hietaniemen vanhalla hautausmaalla, Suomen Sukututkimusseura. Hautakirjoituksia ja hautakuvia Ali Biaudetin vanhemmat olivat historiantutkija Henry Biaudet ja Maria (Mary) Christina Sjöblom (1870–1954). Hän oli naimisissa vuodesta 1923 Anna Aarnen (1902–1955) kanssa. Biaudet oli urheilutoimittajana Hufvudstadsbladet-lehdessä, ja hän pelasi tennistä ja jääpalloa maajoukkuetasolla. Biaudet pelasi tennistä Davis Cupissa vuonna 1932. Jääpallossa hän edusti KIF:ää 1920-luvulla pelipaikan ollessa puolustuksessa. Hän oli hopeaa voittaneessa KIF:enin joukkueessa vuoden 1930 loppuottelussa.Susien kahdestoista jääpallomestaruus tuli eilen, 10.3.1930, nro 67, s. 4, Kansalliskirjaston digitaaliset aineistot Biaudet oli vuonna 1933 KIF:n puheenjohtajana. Biaudet hukkui tapaturmaisesti kesäkuussa 1935 Lauttasaaren lähellä. Hän oli suuren seurueen mukana palaamassa yöllä moottoriveneellä Helsinkiin, kun hän horjahti yli laidan pyrkiessään veneen perästä keulapuolelle. Vene pysäytettiin heti ja Biaudetille heitettiin pelastusrengas. Hän lähti uimaan sitä kohden, mutta vajosi parin metrin päässä pelastusrenkaasta veden alle saatuaan sydänkohtauksen.Mies horjahti moottoriveneestä, Laatokka, 20.06.1935, nro 69, s. 1, Kansalliskirjaston digitaaliset aineistot Olympiapurjehtija Rudi Biaudet on Ali Biaudetin pojanpoika. Rafael Olinin GeneaNet-sivusto : Ali Léon Alfred Biaudet == Lähteet == Luokka:Suomalaiset urheilutoimittajat Luokka:Suomalaiset tennispelaajat Luokka:Suomalaiset jääpalloilijat Luokka:Vuonna 1895 syntyneet Luokka:Vuonna 1935 kuolleet
Walter Damrosch

Walter Damrosch (30. tammikuuta 1862 Breslau – 22. joulukuuta 1950 New York)Walter Damrosch AllMusic oli yhdysvaltalainen kapellimestari ja säveltäjä. Hän kuului Damroschin dynastiaksi kutsuttuun saksalaistaustaiseen muusikkosukuun; hänen isänsä Leopold Damrosch oli viulisti, säveltäjä sekä kapellimestari ja veljensä Frank Damrosch kapellimestari.Walter Damrosch, 1862-1950 Library of Congress == Elämä ja ura == Damrosch aloitti pianonsoiton ja sävellyksen opiskelun Saksassa. Hän muutti perheineen Yhdysvaltoihin vuonna 1871. 11. helmikuuta 1885 hän teki debyyttinsä Metropolitan-oopperassa johtamalla Richard Wagnerin Tannhäuserin esityksen sairastuneen isänsä tuuraajana. Hän työskenteli Metropolitan-oopperassa vuoteen 1891. Isän kuoltua nuorempi Damrosch seurasi tätä Oratorio Society of New Yorkin ja New York Symphony Societyn johdossa. Jälkimmäistä Damrosch johti, kunnes nykymuotoinen New Yorkin filharmonikot perustettiin vuonna 1928. Vuonna 1887 Damrosch matkusti Frankfurt am Mainin opiskelemaan orkesterinjohtoa Hans von Bülowin johdolla. Höyrylaivamatkallaan hän tapasi Andrew Carnegien, jonka myöhemmin vakuutti rakennuttamaan Carnegie Hallin. Damrosch johti Pjotr Tšaikovskin 4. sinfonian Yhdysvaltain-ensiesityksen 1. helmikuuta 1890 ja kutsui säveltäjän New Yorkiin Carnegie Hallin avajaisten (5. toukokuuta 1891) kunniaksi. Vuonna 1894 Damrosch perusti Damrosch Opera Companyn, joka kantaesitti Damroschin itse säveltämän Nathaniel Hawthornen romaaniin perustuvan The Scarlet Letter -oopperan (1896). Damroschin oopperoista Cyrano de Bergerac (1913) ja The Man Without a Country (1937) kantaesitettiin Metropolitan-oopperassa. Hänen teoksiinsa kuuluu myös lauluja, kuten yhtenä tunnetuimmista esimerkeistä "Danny Deever" (sanat: Rudyard Kipling). Damrosch julkaisi vuonna 1923 Charles Scribner's Sons -kustantamon kautta kirjan My Musical Life. Damrosch tilasi George Gershwinilta pianokonserton ja johti sen kantaesityksen 3. joulukuuta 1925 Gershwinin itsensä toimiessa solistina. Hän johti myös Gershwinin Amerikkalainen Pariisissa -teoksen 13. joulukuuta 1928. Vuonna 1927 hän pääsi musiikilliseksi konsultoijaksi NBC:lle. Hän tuotti vuosina 1928–1942 lähetettyä lapsille suunnattua Music Appreciation Hour -radiosarjaa. Damrosch kuoli 88-vuotiaana sydäninfarktiin.WALTER DAMROSCH DIES AT AGE OF 88 The New York Times === Yksityiselämä === 17\. toukokuuta 1890 Damrosch meni naimisiin Margaret Blainen kanssa. Blaine oli poliitikko James Gillespie Blainen tytär. Pariskunnan häissä oli paikalla keskeisiä yhteiskunnallisia vaikuttajia kuten presidentti Benjamin Harrison. Pariskunnalle syntyi neljä tytärtä. == Lähteet == == Aiheesta muualla == Luokka:Yhdysvaltalaiset kapellimestarit Luokka:Yhdysvaltalaiset säveltäjät Luokka:Oopperasäveltäjät Luokka:Vuonna 1862 syntyneet Luokka:Vuonna 1950 kuolleet
Kusilvakin väestönlaskenta-alue

Kusilvakin väestönlaskenta-alue () on Yhdysvaltojen Alaskan osavaltiossa sijaitseva väestönlaskenta-alue. Sen väkiluku oli 8 360 vuonna 2021. Alueen kaupunkeihin kuuluu muun muassa Hooper Bay, Chevak ja Mountain Village. Alue perustettiin vuonna 1980. == Lähteet == == Aiheesta muualla == Luokka:Alaskan väestönlaskenta-alueet
Fleroksasiini

Fleroksasiini (C17H18N3O3F3) on fluorokinoloneihin kuuluva orgaaninen yhdiste. Yhdistettä on käytetty lääketieteessä antibioottina, mutta se on vedetty pois markkinoilta haittavaikutuksiensa vuoksi. ==Ominaisuudet ja käyttö== Fleroksasiinin antibioottiset ominaisuudet perustuvat muiden fluorokinolonien tavoin bakteerien DNA-gyraasi- ja topoisomeraasi IV-entsyymien toiminnan estoon. Tällöin bakteerit eivät kykene jakautumaan. Kirjoltaan lääkeaine on laaja ja tehoaa useisiin grampositiisiin bakteereihin ja erityisesti gramnegatiivisiin ensterobakteereihin. Fleroksasiini annostellaan tablettina ja ruiskeena suoneen. Sitä on käytetty hengitystieinfektioiden, virtsatulehdusten, ihoinfektioiden ja niveltulehdusten hoidossa. Lääkeaine vedettiin markkinoilta Euroopassa 1990-luvun lopussa ja Japanissa 2000-luvulla. ==Haittavaikutukset== Fleroksasiini voi aiheuttaa huonovointisuutta, valoherkkyyttä, ja erityisesti keskushermostoperäisiä oireita kuten unettomuutta, huimausta, harhanäkyjä ja pääkipua. ==Lähteet== Luokka:Fluorokinolonit
Petersburgin piirikunta

Petersburgin piirikunta () on Yhdysvaltojen Alaskan osavaltiossa sijaitseva piirikunta. Vuonna 2019 väkiluvuksi arvioitiin 3 226. Sen pinta-ala on 9 920 neliökilometriä. Hallintokeskus Petersburg on myös piirikunnan väkiluvultaan suurin kaupunki. == Väestö == Piirikunnan asukkaista 67,1 prosenttia on valkoisia ja 10,6 prosenttia latinalaisamerikkalaisa. 96,1 prosenttia asukkaista on Yhdysvaltain kansalaisia. Piirikunnan väestön keski-ikä on 41,7 vuotta. ==Kuvia piirikunnasta== Tiedosto:Five Finger Light House 49.jpg|Five Fingers -saaren majakka. Tiedosto:Petersburg Alaska from the air NOAA.jpg|Ilmakuva Petersburgin kaupungista ==Lähteet== == Aiheesta muualla == Luokka:Alaskan piirikunnat